
Projektas

ŠIAULIŲ MIESTO SAVIVALDYBĖS TARYBA

SPRENDIMAS
DĖL ŠIAULIŲ MIESTO SAVIVALDYBĖS TARYBOS 2021 M. LIEPOS 1 D. SPRENDIMO NR. T-309 „DĖL KRITERIJŲ, PAGAL KURIUOS NUSTATOMA, KADA ŠIAULIŲ MIESTO SAVIVALDYBĖS INFRASTRUKTŪROS PLĖTROS ĮMOKA NEMOKAMA ARBA MOKAMA DALIMIS, IR ŠIAULIŲ MIESTO SAVIVALDYBĖS INFRASTRUKTŪROS PLĖTROS ĮMOKOS MOKĖJIMO IR ATLEIDIMO NUO JOS MOKĖJIMO TVARKOS APRAŠO PATVIRTINIMO“ PAKEITIMO

		2025 m.                          Nr. T-		


Vadovaudamasi Lietuvos Respublikos savivaldybių infrastruktūros plėtros įstatymo 4 straipsnio 2 dalies 4 ir 7 punktais ir 15 straipsnio 4 dalimi, Šiaulių miesto savivaldybės taryba nusprendžia:
. Pakeisti Šiaulių miesto savivaldybės tarybos 2021 m. liepos 1 d. sprendimą Nr. T-309 „Dėl kriterijų, pagal kuriuos nustatoma, kada Šiaulių miesto savivaldybės infrastruktūros plėtros įmoka nemokama arba mokama dalimis, ir Šiaulių miesto savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašo patvirtinimo“:
. Pakeisti 2.1.1 papunktį ir jį išdėstyti taip:
„. pirmoji įmokos dalis, kuri sumokama iki pranešimo apie statybos darbų pradžią pateikimo dienos, gali sudaryti ne mažiau kaip 20 proc. visos įmokos;“.
. Pakeisti 3.3 papunktį ir jį išdėstyti taip:
„. Šiaulių miesto savivaldybės taryba atskiru sprendimu gali atleisti nuo įmokos arba ją sumažinti dėl bet kokios paskirties statinių, jei dėl jų statybos yra pateikta Šiaulių miesto verslo tarybos motyvuota rekomendacija argumentuojant visuomenine, ekonomine ir (arba) socialine nauda.“
. Papildyti 5 punktu:
„. Nuo savivaldybės infrastruktūros plėtros įmokos atleidžiami statytojai (vystytojai) Lietuvos Respublikos savivaldybių infrastruktūros plėtros įstatymo 15 straipsnio 3 dalyje nustatytais atvejais.“
. Papildyti 6 punktu:
„. Nustatyti, kad Sprendimo 1 punkte nurodytais atvejais, infrastruktūros plėtros įmokos tarifas – 0,0 Eur/m2.“	
. Pakeisti nurodyto sprendimo 4 punktu patvirtintą Šiaulių miesto savivaldybės infrastruktūros plėtros įmokos mokėjimo dalimis ir atleidimo nuo jos mokėjimo tvarkos aprašą:
. Pakeisti 4 punktą ir jį išdėstyti taip:
„. Sprendimą dėl įmokos mokėjimo dalimis ar atleidimo nuo jos pagal Savivaldybės tarybos sprendimo 1, 2 ir 5 punktus priima Savivaldybės infrastruktūros plėtros organizatorius (toliau – Organizatorius)“.
. Pakeisti 6 punktą ir jį išdėstyti taip:
„. Įmokos mokėtojas įmoką sumoka iki pranešimo apie statybos darbų pradžią pateikimo dienos, išskyrus atvejus, kai įmoka nemokama ar mokama dalimis pagal Savivaldybės tarybos patvirtintus kriterijus ir dėl to yra priimtas Organizatoriaus sprendimas“.
. Pakeisti 10 punktą ir jį išdėstyti taip:
„. Įmokos mokėtojas ne vėliau kaip per 20 (dvidešimt) darbo dienų nuo Įmokos apskaičiavimo akto, kuriame yra įrašyta žyma apie įmokos mokėjimą dalimis, gavimo dienos pateikia Organizatoriui banko ar draudimo kompanijos garantiją arba laidavimo raštą, kuriuo būtų užtikrinama, kad bus sumokėta visa apskaičiuota įmokos suma. Nepateikęs garantijos arba laidavimo rašto, įmokos mokėtojas turi sumokėti visą įmoką.“ 
. Pakeisti 13 punktą ir jį išdėstyti taip:
„. Įmokos mokėtojas, manydamas, kad atitinka Savivaldybės tarybos patvirtintus kriterijus, kai įmoka nemokama, išskyrus Savivaldybės tarybos sprendimo 1 punkte nurodytus atvejus, Prašyme nurodo, kad pageidauja įmokos nemokėti.“
. Pakeisti 17 punktą ir jį išdėstyti taip:
„. Organizatorius, nustatęs, kad įmokos mokėtojas, pateikęs Prašymą, atitinka Savivaldybės tarybos patvirtintus kriterijus dėl atleidimo nuo įmokos mokėjimo, apie atleidimo nuo įmokos mokėjimo galimybę įmokos mokėtojo pasirinktu informavimo būdu informuoja įmokos mokėtoją, pateikdamas Metodikos 2 priede nurodytą Įmokos apskaičiavimo aktą, apskaičiuotą Savivaldybės tarybos sprendimo 6 punkte nurodytu tarifu, o atveju, nurodytu Savivaldybės tarybos sprendimo 3.3 papunktyje, inicijuoja Savivaldybės tarybos sprendimo projekto parengimą ir teikimą Savivaldybės tarybai teisės aktų nustatyta tvarka.“ 

